****

 **Republika e Kosovës / Republic of Kosova**

**Komuna - Municipality**

 **Hani i Elezit**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **01/Nr. 5978/2025**

 **Data : 04.08.2025**

**PROCESVERBALI I KOMITETIT PËR POLITIKË DHE FINANCA**

Nga mbledhja e shtatë -VII- për vitin 2025 e Komitetit për Politik dhe financa, mbajtur me datë 23.07.2025 me fillim pune në ora 11:00 në sallën e takimeve. Të pranishëm ishin: **Sevdi Dernjani** (Nënkryetarë i Komunës), **Lindita Ballazhi** (Drejtoresh për Buxhet dhe Financa), **Nexhmedin Daci** (Drejtor për Urbanizëm, Kadastër dhe Mbrojtje të Mjedisit), **Natyra Kalisi** (Drejtoresh e Administratës), **Abduraman Bushi** (Drejtor për Bujqësi, Pylltari dhe Zhvillim Rural),  **Arbenita Bajramaliu** (Drejtoreshë për Kulturë, Rini dhe Sport), **Hisni Luri** (Drejtor për Arsim), **Arsim Dernjani** (Drejtor për Shërbime Publike dhe Emërgjencë), **Sevime Bajrami** (Kryesuese e Komisionit të Aksionarëve të Kompanisë NPL Pastrimi), **Rezart Mehmeti** (Përfaqësues i OSB-së), **Bashkim Sopa** (Zyrtarë për Transparencë).

 **RENDI I PUNËS**

1. **Miratimi i procesverbalit nga mbledhja e kaluar.**
2. **Raporti financiar për periudhën Janar – Qershor 2025.**
3. **Raporti i auditorit të përgjithshëm për Komunën e Hanit të Elezit për vitin 2024.**
4. **Plani i Veprimit të Komunës së Hanit të Elezit për adresimin e rekomandimeve të raportit të auditimit 2024.**
5. **Propozim vendim për Planin Zhvillimorë Komunal.**
6. **Informatë për aktivitetet e këshillit komunal për siguri në bashkësi për gjashtë mujorin e parë të vitit 2025.**
7. **Raportin financiar për periudhën Janar – Qershor 2025 i N.P.L “Pastrimi” sh.a.**
8. **Informatë për sektorin e emergjencave.**
9. **Të ndryshme.**

**Kryesuesi**  thekson:- për këtë pikë të rendit të punës hapi diskutimin,

**Nexhmedin Daci** thekson:- propozoj që nga rendi i punës të hiqet pika e pestë, Propozim vendim për Planin Zhvillimorë Komunal për shkak se ende nuk e kemi marr pëlqimin nga Ministria edhe pse ne e kemi plotësuar me datë dy qershor dhe në bazë të ligjit është dashur me miratuar.

**Kryesuesi**  thekson:- a keni edhe ndonjë diskutim për këtë pikë të rendit të punës, nëse nuk ka propozimin e z.Nexhmedin Daci e hedh në votim, rezultati i votimit ishte njëzëri. Në tërësi e hedh në votim rendin e punës; rezultati i votimit ishte njëzëri.

**U MIRATU RENDI I PUNËS**

**Procedojmë me këtë rend të punës:-**

1. **Miratimi i procesverbalit nga mbledhja e kaluar.**
2. **Raporti financiar për periudhën Janar – Qershor 2025.**
3. **Raporti i auditorit të përgjithshëm për Komunën e Hanit të Elezit për vitin 2024.**
4. **Plani i Veprimit të Komunës së Hanit të Elezit për adresimin e rekomandimeve të raportit të auditimit 2024.**
5. **Informatë për aktivitetet e këshillit komunal për siguri në bashkësi për gjashtë mujorin e parë të vitit 2025.**
6. **Raportin financiar për periudhën Janar – Qershor 2025 i N.P.L “Pastrimi” sh.a.**
7. **Informatë për sektorin e emergjencave.**
8. **Të ndryshme.**
9. **Miratimi i procesverbalit nga mbledhja e kaluar.**

**Kryesuesi**  thekson:- për këtë pikë të rendit të punës hapi diskutimin, nëse nuk ka e hedh në votim; rezultati i votimit ishte njëzëri.

**U MIRATUA PROCESVERBALI NGA MBLEDHJA E KALUAR**

**2. Raporti financiar për periudhën Janar – Qershor 2025.**

**Kryesuesi** thekson:- për këtë pikë të rendit të punës hapi diskutimin.

**Lindita Ballazhi** thekson:- buxheti i komunës së Hanit të Elezit i ndarë sipas Ligjit me NR. 08/L-332 Mbi Ndarjet Buxhetore për Buxhetin e Republikës së Kosovës për vitin 2025 është në lartësi prej 3,615,457.00 €. Ky buxhet është ndarë sipas kategorive ekonomike si në vijim: Paga dhe shtesa 2,188,542.00 €, Mallra dhe shërbime 584,500.00 €, Shpenzimet komunale 94,000.00 €, Subvencione dhe transfere 143,000.00 €, Shpenzime kapitale 605,415.00 €, Totali i buxhetit është në shumë 3,615,457.00 €. Ndërsa buxheti përfundimtar siç mund ta shohim në tabelën më lartë është 4,073,012.65 €, ku në këtë shumë përfshihen:

1. Mjetet e ndara nga Grantet Qeveritare në shumë prej 3,275,738.00 €,

2. Projeksioni i Të Hyrave Vetanake në shumë prej 339,719.00 €,

 3. Bartja e bilancit të pashpenzuar nga viti 2024, në shumë prej 170,771.67 €,

4. Mjetet e mbetura nga Donacioni i Qeverisë Japoneze për projektin “Ndërtimi aneksit për këmbësor në urën e Seçishtës” në shumë prej 15,923.01 €,

 5. Donacioni nga Unioni Evropian për projektin dy vjeçar “A smart system for Early Floods Detection and Waste Monitoring in the Lepenc River Basin” në shumë prej 176,135.45 €,

 6. Shtesë në kategorinë buxhetore Paga dhe Shtesa, në shumë prej 94,611.84 €,

 7. Mjete të mbetura nga Grante të cilat janë bartur vit pas viti në vlerë prej 113.68 €.

Nisur nga vlerësimi i përgjithshëm del se niveli i shpenzimit të buxhetit për këtë periudhë janar - qershor 2025 është në shumë prej 1,758,538.44 €. Gjatë periudhës Janar-Qershor 2025, komuna Hani i Elezit ka realizuar të hyra vetanake direkte në shumë prej 1,073,084.60 €, që përfaqëson një rritje të konsiderueshme prej 561.06 % apo rritje në shumëfish prej 6.61 herë më shumë, në krahasim me periudhën e njëjtë të vitit paraprak 2024, kur është inkasuar vetëm 162,316.72 €. Shpenzimi i kategorisë buxhetore Paga dhe Shtesa për periudhën Janar-Qershor të vitit 2025 është në shumë prej

1,126,876.70 € apo 99.69% nga Buxheti i alokuar dhe 51.49% nga buxheti i planifikuar për këtë kategori buxhetore. Krahasuar me vitin 2024 shpenzimi për këtë kategori përgjatë periudhës raportuese të vitit 2025 është më i lartë për 7,012.52 € apo 0.63 % më shumë. Shpenzimi i kategorisë buxhetore Mallra dhe Shërbime për periudhën Janar-Qershor të vitit 2025 është në shumë 305,061.31 € apo 45.57% nga Buxheti i alokuar dhe 52.19% nga Buxheti i planifikuar për këtë kategori buxhetore. Krahasuar me periudhën e njejtë të vitit 2024 shpenzimi për këtë kategori përgjatë tremujorit të vitit 2025 është më i lartë për 80,115.17 € apo 35.62 % më shumë. Shpenzimi i kategorisë buxhetore Shpenzime Komunale për periudhën Janar-Qershor të vitit 2025 është në shumë prej 46,486.86 € apo 49.45% nga Buxheti i alokuar dhe 49.45% nga Buxheti i planifikuar për këtë kategori buxhetore. Krahasuar me periudhën e njëjtë të vitit 2024 shpenzimi për këtë kategori përgjatë vitit 2025 është më i lartë për 7,458.31 € apo 19.11 % më shumë. Shpenzimi i kategorisë buxhetore Subvencione dhe Transfere për periudhën Janar-Qershor të vitit 2025 është në shumë prej 106,474.68 € apo 71.94 % nga Buxheti i alokuar dhe 74.46 % nga buxheti i planifikuar për këtë kategori buxhetore. Krahasuar me periudhën e njëjtë të vitit 2024 shpenzimi për këtë kategori përgjatë vitit 2025 është më i lartë për 32,053.68 € apo 43.07 % më shumë. Nga kategoria buxhetore Shpenzime Kapitale, për periudhën Janar-Qershor të vitit 2025 është në shumë prej 173,638.89 € apo 19.77% nga buxheti i alokuar dhe 28.68% nga buxheti i planifikuar për këtë kategori buxhetore. Krahasuar me periudhën e njejtë të vitit 2024 shpenzimi për këtë kategori përgjatë vitit 2025 është më i lartë për 97,577.59 € apo 128.29 % më shumë. Shpenzueshmëria totale e Buxhetit të alokuar për periudhën raportuese Janar-Qershor 2025, duke i përfshirë të gjithë kategoritë buxhetore është në shumë prej 1,758,538.44 € apo 60.2%. Krahasuar me periudhën e njëjtë të vitit paraprak 2024, shpenzimi total është 1,534,321.17 € apo 224,217.27 € më pak se në gjashtë mujorin e parë të vitit 2025.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U VOTU RAPORTI FINACIAR PËR PERIUDHËN JANAR-QERSHOR 2025 QË TË PËRCILLET PËR KUVEND**

**3. Raporti i auditorit të përgjithshëm për Komunën e Hanit të Elezit për vitin 2024.**

**Kryesuesi** thekson:- për këtë pikë të rendit të punës hapi diskutimin.

**Lindita Ballazhi** thekson:- raporti i auditmimit ka rezultuar me pesë të gjetura apo rekomandime, një prej tyre është rekomandim i ri ndërsa katër të tjera janë të përsëritura. Vonsa në pagesën e faturave dhe shpenzime tjera shtesë për pagesat e ekzekutuara nga thesari. Këtë të gjetur ne e kemi kundërshtuar pasi që lëndët përmbarimore që vijnë nga kontrata kolektive janë ekzekutuar drejtë për drejt nga thesari, kjo ka dal si e gjetur edhe pse nuk jemi përgjegjës për shkak se thesari nuk na ka njoftuar, as nuk ka kërkuar mendimin tonë për linjat buxhetore se ku do të ekzekutohen këto mjete. Rekomandimi i dytë ka të bëjë me keq klasifikimi i shpenzimeve por edhe kjo e gjetur ka të bëjë me lëndët përmbarimore shpenzime këto që për nga natyra i tejkalojnë pagave dhe mëditjeve janë bërë nga kategoria e investimeve kapitale por edhe këtë të gjetur e kemi kundërshtuar pasi që ne nuk e kemi orientuar thesarin se ku do ti ekzekutojë mjetet por ata automatikisht në mënyrë të pavarur i kanë ekzekutuar nga linjat buxhetore ku ka pasur mjete. Rekomandimi i tretë ka të bëjë me nënvlerësimi i regjistrit të pasurisë në Pasqyrat vjetore financiare. Rekomandimi i katërt ka të bëjë me çështjen e llogarive të arkëtueshme është rekomandimi i përsëritur. Rekomandimi i pestë ka të bëjë me mos themelimi i njësisë së auditimit të brendshëm nuk është që e kemi kundërshtuar por e kemi dhënë komentin tonë.

**Sherif Berisha** thekson:- a është duke u punuar për kontratën kolektive , a do të ekzekutohen mjetet me gjithë këto obligime që i kemi.

**Lindita Ballazhi** thekson:- në kuvend e kemi miratuar kërkesën për rritjen e buxhetit nga të hyrat dhe lënda ka mbetur te analistja e buxhetit dhe ne ka kemi bashkangjitur kërkesat tona në mënyrë që të na aprovohen dhe presim aprovimin e Ministrit të Financave që të aprovohen këto mjete dhe në momentin që do të aprovohen normalisht që kontrata kolektive është ndër të parat për ekzekutim.

**Sherif Berisha** thekson:- lëndët të cilat kanë filluar disa janë në proces si do veprohet në këtë drejtim.

**Lindita Ballazhi** thekson:- në momentin që do të aprovohen këto mjete do të bëjmë kërkesë në thesar për të gjitha lëndët përmbarimore në mënyrë që mos të duplifikohen pagesat

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U VOTU RAPORTI I AUDITORIT TË PËRGJITHSHËM PËR KOMUNËN E HANIT TË ELEZIT PËR VITIN 2024 QË TË PËRCILLET PËR KUVEND**

**4. Plani i Veprimit të Komunës së Hanit të Elezit për adresimin e rekomandimeve të raportit të auditimit 2024.**

**Kryesuesi** thekson:- për këtë pikë të rendit të punës hapi diskutimin.

**Lindita Ballazhi** thekson:- për rekomandimin e parë planifikohen këto veprime që të ndërmerren, do të shtohet kontrolli në ekzekutimin e pagesave në afatin e paraparë Ligjorë përveç lëndëve nga kontrata kolektive të cilat i ekzekuton thesari pa paralajmërim. Për rekomandimin e dytë do të ndërmerren këto veprime, në rastet prej të cilat ka rezultuar kjo e gjetur si OB nuk kemi përgjegjësi se mjetet janë ekzekutuar drejtpërdrejtë nga thesari pa paralajmërim . Megjithatë , për obligimet tjera të cilat krijohen do të shtohet kontrolli që këto obligime të ekzekutohen në përputhje me planifikimet buxhetore dhe kodet ekonomike përkatëse . Për rekomandimin e tretë do të shtohet kontrolli i regjistrimit të pasurisë. Për inkasimin e katërt do të shtohet kontrolli në inkasimin e të hyrave. Për rekomandimin e pestë i cili është dhënë do ti ri përsërisim kërkesat tona si OB për aprovimin e numrit të stafit sepse momentalishtë nuk kemi pozita të lira në administratë komunale.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U VOTU PLANI I VEPRIMIT TË KOMUNËS SË HANIT TË ELEZIT PËR ADRESIMIN E REKOMANDIMEVE TË RAPORTIT TË AUDITIMIT 2024 QË TË PËRCILLET PËR KUVEND**

**5. Informatë për aktivitetet e këshillit komunal për siguri në bashkësi për gjashtë mujorin e parë të vitit 2025.**

**Kryesuesi** thekson:- për këtë pikë të rendit të punës hapi diskutimin.

**Sevdi Dernjani** thekson:-këshilli komunal për siguri në bashkësi ka mbajtur tre takime të rregullta. Janë diskutuar çështje të sigurisë në komunitet dhe nga ana e komunës janë dhënë rekomandimet për këto çështje. Në material i keni të gjitha çështjet të cikat i kemi diskutuar.

**Sherif Berisha** thekson:- në qendër të qytetit po ka vozitje të shpejtë të veturave , nëse janë kamerat funksionale është mirë me kërkuar prej organeve të rendit që me u marr me këtë çështje për shkak se e njëjta çështje është edhe nëpër fshatra.

**Kryesuesi** thekson:- te kufiri është mirë me u vendosur një shejë që është rrugë e mbyllur për shkak se në gjibies e qetë që rruga është ka lagjja e Vlashve a në fakt nuk është rrugë me dalje. Është mirë me diskutuar çështjen në pjesën afër kufirit tonë me vendosur një shejë që kamionët mos me i ra sirenës se ajo pjesë e lagjes kanë parashtruar ankesë për këtë çështje . Është mirë që komuna me kërkuar më shumë prej organeve të rendit sepse policia mundet më shumë me bërë.

**Nora Xhoni** thekson:-çka është diskutuar konkretisht për çështjen e emigrantëve Sirianë sepse në lagjen tonë po vijnë.

**Sevdi Dernjani** thekson:-Policia e Kosovës i trajton emigrantët dhe i delegon në organet kompetente të cilat janë të nivelit qendrorë . Nëse janë në vendet private duhet të njoftohet policia. Jemi vend kufitarë dhe ndoshta çdo herë do të ketë emigrantë të paligjshëm por kjo është përgjegjësi e policisë kufitare –vija e gjelbërt. Kryesuesi i Komitetit për komunitet është pjesë e Këshillit Komunal për Siguri në Bashkësi.

**Hyriete Isufi** thekson:-a është dënuar dikush që i ka dëmtuar pronat publike apo përmes kamerave me mundur me i identifikuar.

**Sevdi Dernjani** thekson:- çështja e kamerave është në kompetencë të Policisë së Kosovës dhe kërkesat ata të cilat i kanë pasur jemi munduar brenda mundësive financiare me ua plotësuar.

**Sherif Berisha** thekson:-personat e mitur qëndrojnë në qendër, te shkolla fillore dhe te parku pra personat nën moshën gjashtëmbëdhjetë vjeçare i ke në vendet më të këqija dhe ne e dimë se çka zhvillohet . Është mirë që në këtë drejtim të veprojnë organet e rendit duke i ndihmuar edhe na.

**Sevdi Dernjani** thekson:-përmes drejtorisë së arsimit, drejtorisë së kulturës dhe aktiviteteve të ndryshme po ashtu kemi bërë vork shope, haikinge të ndryshme në mënyrë që me i moçalizuar këto fëmijë në komunitet, pjesa më e madhe ju takon prindërve që me i parë se ku janë fëmijët e tyre dhe ku po shkojnë. Unë mendoj që në Han të Elezit nuk ka vende të këqija por janë parqet të cilat frekuentohen.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U VOTU INFORMATA PËR AKTIVITETE E KËSHILLIT KOMUNAL PËR SIGURI NË BASHKËSI PËR GJASHTË MUJORIN E PARË TË VITIT 2025 QË TË PËRCILLET PËR KUVEND**

**6.Raportin financiar për periudhën Janar – Qershor 2025 i N.P.L “Pastrimi” sh.a.**

**Kryesuesi** thekson:- për këtë pikë të rendit të punës hapi diskutimin.

**Sherif Berisha** thekson:-kërkoj që ti bëhet auditimi i jashtë kompanisë Pastrimi.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U VOTU RAPORTI FINACIAR PËR PERIUDHËN JANAR –QERSHOR 2025 I NPL PASTRIMI SH A QË TË PËRCILLET PËR KUVEND**

**7.Informatë për sektorin e emergjencave.**

**Kryesuesi** thekson:- për këtë pikë të rendit të punës hapi diskutimin.

**Arsim Dernjani** thekson:- në material i keni të shënuar të gjitha informacionet as i përket kësaj informate.

**Sherif Berisha** thekson:-kërkoj që të na njoftoni për çështjen e ujit dhe pse nuk njoftohen me kohë qytetarët për çështjen e problemeve.

**Arsim Dernjani** thekson:- sa i përket njoftimeve ka pasur vonesa por përgjegjësia i takon direkt kompanisë “Bifurkacioni”. Në të gjitha takimet që i kam pasur me përgjegjësit e kësaj kompanie ju kam sugjeruar që në momentin që shkaktohet ndonjë defekt është mirë që me një herë ti njoftoni qytetarët .

**Hyriete Isufi** thekson:- këto ditë që po ndalet uji a ka ndonjë orar sepse e di që është thatësi e madhe por së paku është mirë që me ku bërë një orar.

**Arsim Dernjani** thekson:- edhe për çështje të defekteve edhe për çështje të reduktimeve kam kërkuar nga përgjegjësit e kësaj kompanie që të njoftohen qytetarët por nuk kanë marr veprime.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e hedh në votim; rezultati i votimit ishte njëzëri.

**U VOTU INFORMATA PËR SEKTORIN E EMËRGJENCAVE QË TË PËRCILLET PËR KUVEND**

**8**. **Të ndryshme.**

**Kryesuesi** thekson:- për këtë pikë të rendit të punës hapi diskutimin.

**Xhevahir Dernjani** thekson:- drejtoria e urbanizmit a ka filluar me realizuar ndonjë projekt për shtrimin e rrugicave me kupëza betoni.

**Nexhmedin Daci** thekson:- dje janë hapur ofertat dhe besoj që shumë shpejtë do të fillojnë.

**Sherif Berisha** thekson:- kërkoj nga drejtoria për bujqësi që të na njofton për korrje shirjet se si kanë qenë në këtë vit.

**Abduraman Bushi** thekson:-sipërfaqet dhe rendimentet kanë qenë të ngjashme sikur me vitet e kaluara por sipas planit të Kuvendit për vitin 2025 në muajin e ardhshëm do ta keni si pikë të renit të ditës informatën për korrje shirje.

**Kryesuesi** thekson:- a keni edhe ndonjë diskutim për këtë pikë të rendit të punës, nëse nuk ka e shpalli të mbyllur mbledhjen.

Mbledhja përfundoj në ora 11:50.

 **Procesmbajtësi**



K